google/wiki40b huggingface dataset:
Saudi-Arabias flagg

Saudi-Arabias flagg er hvitt på grønn bunn. Den grønne fargen skal ha vært profeten Muhammeds foretrukne farge. Sentralt på flagget står den muslimske trosbekjennelsen, under denne er det plassert et sverd. Flagget ble i sin nåværende form innført 15. mars 1973 og er i størrelsesforholdet 2:3. Flagget benyttes på land og til sjøs som statsflagg og orlogsflagg. Det skal egentlig ikke benyttes av private som nasjonalflagg på land.
Saudi-Arabias flagg har sitt opphav i wahabittenes grønne flagg med Shahadah, islams trosbekjennelse, påskrevet. Slike flagg er kjent fra slutten av 1800-tallet. Tidlige varianter kunne også ha en hvit stripe ved stangsiden av flaggduken. Sverdet kom med i 1902 da Ibn Saud ble konge av Nejd og står som symbol for hans innsats og erobringer. Flagget, som også forekom i varianter med hvit stripe og to korslagte kors, ble videreført da Kongedømmet Saudi-Arabia ble etablert i 1932.
Siden trosbekjennelsen er hellig, skal ikke flagget brukes i uverdige eller uegnede sammenhenger, for på eksempel t-skjorter og liknende. Da FIFA planla å lage en fotball med flaggene til alle deltakerlandene ved VM 2002, protesterte Saudi-Arabia. Av samme grunn blir ikke flagget firt på halv stang under sorg.

Handelsflagg

Saudi-Arabias handelsflagg består av en grønn duk med nasjonalflagget innsatt i kantonen og skilt fra den øvrige flaggduken ved en hvit kant. Også dette flagget er i størrelsesforholdet 2:3.

Orlogsflagg

Saudi-Arabia fører nå nasjonalflagget også som orlogsflagg. Tidligere skilte orlogsflagget seg fra nasjonalflagget ved et blått felt ved stangen der det var innsatt et emblem for sjøforsvaret. Dette merket er fortsatt å finne i orlogsgjøsen som benyttes på Saudi-Arabias marinefartøyer.

Kongeflagg

Kongeflagget er som nasjonalflagget men med tillegg av et merke bestående av en palme og to korslagte sverd i gult i øvre hjørne ved stangen.
Arnt Haugen

Arnt Haugen (født 3. januar 1928 i Jondalen (Buskerud), død 26. juni 1988) var en norsk trekkspiller og musikkjournalist fra Kongsberg, kjent fra over 100 utgivelser.
Etter journalist-utdannelse arbeidet han i Fremtiden og Musikkbladet Rytme (1955–62). Senere redigerte han Trekkspill-Nytt. Haugen ble kjent som programleder i NRK, blant annet for Istedenfor twist – trekkspillet som ungdommens instrument (1964), og spesielt som orkesterleder i programmet Husker du? (1971–1986). Han ledet også radioprogrammet Trekkspillklubben i NRK i en årrekke.
Han er far til musikk- og sportsjournalist Thor-Rune Haugen.
Lębork

Historie

Lębork ble grunnlagt på 1300-tallet av Den tyske orden, som lot oppføre en ordensborg her. I 1466 ble byen erobret av Polen, og i 1657 av Brandenburg, og ble deretter prøyssisk og tysk. Under prøyssisk styre tilhørte Lauenburg regeringsområdet Köslin i provinsen Pommern.
Euter Tysklands nederlag i andre verdenskrig i 1945 havnet byen på grunn av sin beliggenhet øst for Oder-Neisse-linjen i den del som ble lagt til Polen.
Lauenburg var tidligere kjent for sine gamla befestninger av hvilke to tårn fortsatt bestårt, Den tyske ordens slott fra 1300-tallet og Sankt Jakobskirken i gotisk stil.
Fransk mesterskap i hinderløp 1891

Fransk mesterskap i hinderløp 1891 ble arrangert 1. mars 1891, i Enghien-les-Bains. Dette var det fjerde franske mesterskapet i hinderløp som ble arrangert.
Kanmonsundet

Kanmonsundet, eller Shimonosekistredet, (japansk: 関門海峡 – Kanmon-kaikyō) er et sund mellom øyene Honshū og Kyūshū i det sørlige Japan. Sundet forbinder Japanhavet (Tshushimastredet) med Stillehavet (via Innlandshavet) gjennom en passasje som er mellom 1 og 2 kilometer bred. På Honshu-siden ligger byen Shimonoseki og tvers over sundet ligger Kitakyūshū på Kyūshū. Byene er forbundet med Kanmonkyo-broen.
Hesycha

Utseende

Middelsstore, oftest brunlige trebukker. Dekkvingene har markerte, mer eller mindre rettvinklede "skuldre".

Utbredelse

Slekten er utbredt i det sørlige Sør-Amerika (sørlige Brasil, Bolivia, Paraguay, nordlige Argentina, Chile).
Hornsherred

Hornherred er en sjællandsk halvøy mellom Roskilde Fjord og Isefjorden, fra Kulhuse i Nord til Holbækmotervejen i syd. Den største, nordlige del av halvøyen hører til Frederikssund Kommune, mens Lejre kommune har den sydlige del av halvøyen. 
Mellom 1970 og 2006 lå Jægerspris, Skibby og Bramsnæs kommuner på Hornsherred. Halvøyen har navn etter Horns Herred, som utgjorde den nordlige del av området. Den sydlige del av halvøyen var med i Voldborg Herred.
Gutorm Gjessing

Vitenskapelig arbeid og publikasjoner

Gjessing tok artium ved Oslo katedralskole i 1924, og begynte på magistergradsstudium i arkeologi. Han fikk magistergraden i 1931 og forsvarte doktoravhandlingen i 1934: Studier i norsk merovingertid. Fra 1936 – 1940 var han var ansatt som konservator i arkeologi ved Tromsø museum, og videre konservator i arkeologi ved Universitetets Oldsaksamling fra 1940–1946. I perioden 1947-1973 jobbet han som styrer for Etnografisk museum ved Universitetet i Oslo.
Gjessing utga sammen med kona si, Gjertrud Gjessing, i 1940 arbeid om den samiske folkedrakten. Han har også utgitt verk om norsk fangstkultur, helleristninger i Nord-Norge og Trøndelag, og blant annet om utgravninger på Træna. Før andre verdenskrig var over, var en populærvitenskapelig oversikt, «Norges steinalder» på ca. 500 sider, kommet ut.

Politisk virke

I 1946–1947 var han i USA som Rockefeller-stipendiat. Her ble det igangsatt en politisk bevisstgjøringsprosess:
«Jeg tok til å tvile alvorlig på bærekrafta av våre vestlige, kapitalist-demokratiske system» – og: «Det er blitt klarere og klarere for meg at etnografien (antropologien) ikke kan stå likegyldig overfor utviklingen i de «rike landene», med fremveksten av multinasjonale gigantkonsern og den intense offensiven disse konsernene, storindustrien og finanskapitalen har satt inn for å bevare og styrke de økonomiske og dermed Vestens politiske privilegier i de «U-landene» som jo alltid har vært vårt viktigste arbeidsfelt.  Fortsetter faget å se bort fra disse fenomenene, er det ikke i pakt med virkeligheten.» 
I problemfeltet same/nordmann og samespørsmål generelt, helt fra Tromsø-tiden og til sin død, var han engasjert. I 1951 fikk han overført Etnografisk museums samesamling til Norsk folkemuseum ut fra resonnementet at samene skulle være likeverdig representert i vårt sentrale nasjonalmuseum.  Han var medlem av samekomiteen av 1956.  
Gjessing var alltid politisk bevisst, og gikk i en stadig mer radikal retning. Han var for eksempel med på å starte Sosialistisk Folkeparti sammen med Finn Gustavsen, Knut Løfsnes med flere. Han var i en periode formann i antikrigsorganisasjonen Folkereisning mot krig.
Det kongelige palasset i Phnom Penh

Det kongelige palasset (khmer: ព្រះបរមរាជាវាំងនៃរាជាណាចក្រកម្ពុជា, Preah Barum Reachea Veang Nei Preah Reacheanachak Kampuchea) er et bygningskompleks i Kambodsjas hovedstad Phnom Penh som fungerer som Kongen av Kambodsjas residens. Landets konger har bodd der siden det ble bygd i 1860-åra, bortsett fra under og like etter Røde Khmers regime i 1970-åra.
Palasset ble bygd etter at kong Norodom flytta hovedstaden fra Oudong til Phnom Penh på midten av 1900-tallet. Det ble gradvis oppført på toppen av en gammel sitadell ved navn Banteay Kev. Palasset er østvendt og ligger på vestbanken av møtepunktet mellom elvene Tonlé Sap og Mekong, som kalles Chaktomuk.
Nyeri

Nyeri er en by i Kenya, og hovedstad i Nyeri fylke i den forhenværende provinsen Central. Byen hadde 125 357 innbyggere i hele kommunen under folketellingen i 2009. Flesteparten av befolkningen har kikuyu som morsmål.
Strömsborg

Strömsborg er en liten rund øy med tilhørende bygning i Norrström mellom Centralbron og Vasabron i Stockholm. Strömsborg er også navnet på kvartalet der øya ligger. 
Et tidligere navn er Stenskär. Her fantes restaurant, badehus samt kjeglebaner, men ingen bro, så de besøkende måtte ros over av en roddarmadam, den tidens sjøtaxi. På 1740-tallet ble øya kjøpt av handelsmannen Berge Olofson Ström som bygde seg et hus der. Et kart over Strömsborg fra 1796 viser en grunn og steinfull omgivelse for den delvis kunstige øya.
På Elias Martins maleri (1801) fra den Tessinske terrassen vises til høyre for Helgeandsholmen et hvitt hus i bakgrunnen, som antagelig er på øya.
Den nåværende bygningen ble innviet i 1897 og var tegnet av arkitekten Claes Grundström (1844-1925). I 1929-1930 ble huset bygd om, denne gang var Ragnar Östberg ansvarlig. Fra 1934 tilhører øya bydelen Gamla Stan. Restaurantperioden på Strömsborg er over og nå brukes bygningen som kontor av International Institute for Democracy and Electoral Assistance (IDEA).  En smal bro, Strömsborgsbron, leder fra Vasabron til øya.
Ved siden av jernbanebroen ved Strömsborg åpnet i 1884 Stockholms Bad- och Siminrättning, populært kalt Strömbadet, der man åpnet tidlig og stengte sent («Öppet från arla till serla»).
Digos City

Digos City er en bykommune og hovedstaden i provinsen Davao del Sur på Filippinene. Digos City grenser i sør til Hagonoy, i nord til Bansalan, og i nordøst til Santa Cruz. Under folketellingen i 2000 kom man til et befolkningstall på 125 171 i 26 306 husstander.
Maestro (TV-program)

Maestro er et norsk musikalsk talentprogram med norske kjendiser som ble sendt på NRK1 i 2010. Gjennom seks episoder skulle norske kjendiser skulle prøve seg som dirigent med Kringkastingsorkestret. I hvert program stemte Kringkastingsorkesteret ut én av deltakerne. Den heldige vinneren fikk dirigere orkesteret på julekonserten 18. desember 2010. Programleder var Espen Beranek Holm.
De som deltok var Hilde Louise Asbjørnsen, Christian Borch, Aslak Borgersrud, Jenny Jenssen, Johannes Joner, Phung Hang og Petter Schjerven. Seieren gikk til Asbjørnsen.
Péligre vannkraftverk

Péligre vannkraftverk  er et vannkraftverk i Haiti. Det har en installert kapasitet på 47 MW. Dette er landets største vannkraftverk målt etter effekt.
Johannes' andre brev

Johannes' andre brev er tradisjonelt ett av de såkalte katolske brev og er i den kanoniske rekkefølgen den 24. boken i Det nye testamente. Brevet regnes videre med blant «de johanneiske skrifter» – blant hvilke man regner Evangeliet etter Johannes, de tre Johannesbrevene og i mange kretser også Johannes' åpenbaring.
Johannes' andre brev er både stilmessig og innholdsmessig svært likt Johannes' første brev. Det er imidlertid kortere, og brevformen tydeligere. Brevets forfatter advarer mottageren mot «den doketiske vranglære».
Brevets forfatter er ikke navngitt. Det er en utbredt oppfatning blant forskere at brevet er forfattet av samme person – eller krets – som de andre johanneiske skrifter (se Evangeliet etter Johannes for mer om forfatterspørsmålet). Unntaket er kanskje Johannes' åpenbaring, der det er vanskeligere å få øye på de språklige og tematiske likheter man ellers finner mellom evangeliet og brevene.
Det er vanlig å anta at Johannes' første brev ble skrevet mot slutten av det første århundre, men dateringen er usikker.
Gabriel & Dresden

Musikk

Gruppen er mest kjent for sitt samarbeid med og remixer av andre artister, blant disse Blank & Jones, Tiësto, Armin van Buuren, Coldplay og Above & Beyond.
I 2003 dannet de sammen med vokalisten Jes Brieden gruppen Motorcycle som har produsert flere hits. I 2004 ga de ut den rock-inspirerte progressive låten «As the Rush Comes», som i tillegg til å oppnå stor kommersiell suksess høstet strålende kritikker og ble beskrevet som et banebrytende mesterverk. Låten er senere remixet av en rekke store DJ-er.
Gruppen har utgitt tolkninger og remixer av blant annet Brokeback Mountain-temaet, Sarah McLachlan, Dido og nylig The Killers' «Read My Mind». Flere av produksjonene forblir derimot bootlegs uten å bli utgitt.
Utgivelser de har medvirket i originalproduksjonen av inkluderer «Zocalo» med Armin van Buuren, «Without You Near» med Markus Schulz og «Tracking Treasure Down» med Molly Bancroft.
I 2006 ga de ut sitt debutalbum under sitt eget plateselskap, Organized Nature.
Mangazeja

Mangazeja (russisk: Мангазе́я) var en handelskoloni i nordvestlige Sibir og senere en by på 1600-tallet. Den ble opprettet av kosakker på det stedet der elvene Ob og Jenisej renner ut i Nordishavet. Navnet er avledet fra et nenetsisk etnonym, Monkansi eller Mongandi.
Russiske pomorer hadde funnet en rute langs kysten av Nordishavet til Arkhangelsk for å bytte varer med norske, engelske og nederlandske handelsmenn. Mangazeja var et senter for omsetning av dyreskinn og elfenben (hvalrosstenner).
Lokaliseringen til det opprinnelige Mangazeja og pomorenes nordlige sjørute var blitt glemt fram til 1900-tallet da arkeologer oppdaget levninger av en festning gjort av tømmer, kreml, og gostinyj dvor, russisk betegnelse for en markedplass.
Xyroa

Levevis

Artene lever på gressmarker der larvene lever i jorden og eter på røtter.

Utbredelse

Slekten er utbredt i Australia.
Cardona (Uruguay)

Kommune

Byens ordfører (alcalde) er Raúl Bertinat.

Transport

Ruta 2 forbinder Cardona med Fray Bentos, Mercedes og Argentina.
 Ruta 57 forbinder Cardona med Trinidad, i Flores, og Sarandí Grande i Florida.

Samarbeidsbyer

   Cardona, Catalonia, Spania
Glansvannkalver

Utseende

Glansvannkalver  har en oval fasong slik som hos alle vannkalver. Hode, bryst og bakkropp danner én kurve, noe som reduserer vannmotstanden når de svømmer. Hodet er bredt og noe skovlformet, med en mer eller mindre skarp fremkant. Brystet (pronotum) er bredere enn langt. Kroppen er nokså flattrykt, mye bredere enn høy.  Fasettøynene er relativt små og ikke utstående. Antennene er trådformede.
De er små, ofte bare mellom 4 og 6 millimeter lang som voksen. Larven er i sine siste larvestadier omtrent dobbelt så store.
Hunnen har alminnelige framføtter, mens hannen har brede framføtter.  De er utvidet med noen sugeskåler den bruker under parring, for å holde seg fast på hunnens rygg. Bakbeina er typiske for vannkalver. Leggene (tibiae) og fotleddene (tarsene) er avflatet og utstyrt med tette frynser av lange hår som virker som årer.

Levevis

Både de voksne billene og  larvene, er  rovdyr.  Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig.
Glansvannkalver  har ikke gjeller og er avhengige av å hente oksygen fra luften. Man kan se både voksne og larver hengende fra vannoverflaten, der bare bakkroppsspissen bryter overflatehinna. De voksne billene lagrer luft under dekkvingene.
Glansvannkalver tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vannkalvens indre og ytre organer endres.  Vannkalver lever i ferskvann både som larver og som voksne. Det eneste stadiet som er på land er puppestadiet. Når larven er fullt utvokst, kryper den på land, graver ut et kammer i løs jorden eller lignende, hvor puppestadiet tilbringes.
Trichemeopedus

Utbredelse

Slekten er kjent fra Nepal og Bhutan.
Britt Kjellesvik Rage

Dukker

Kjellesvik Rage er mest kjent for sine dukker i autentiske folkedrakter fra Vestlandet eller middelalder. Hun har holdt flere utstillinger med sine dukker. Dukkene har fått bred omtale i en rekke aviser og tidsskrift, blant annet i Norsk Husflid og i Danmark, Holland, Tyskland og USA. En dukke i tradisjonell tysnesdrakt ble overrakt kongen og dronningen i gave fra Tysnes kommune under kongebesøket i Hordaland 2009.

Bokutgivelse og database

I 1986 publiserte Kjellesvik Rage boka Folkedrakter i Sunnhordland - frå Tysnes på 1800-talet. Hun har bygget opp en database over gamle draktplagg fra Tysnes, der over 500 plagg er registrert.

Dokkegalleriet

I år 2000 startet hun Dokkegalleriet med verksted og galleri i hjemmet sitt på Tysnes i Sunnhordland. Foruten å drive produksjon av dukker, teaterdukker, leker og historiske drakter har hun også arrangert en rekke utstillinger med forskjellige kunstnere i Dokkegalleriet. Bygningen med galleriet brant høsten 2012, men galleriet gjenåpnet i 2014 etter omfattende utbedringer av bygget.

Utdannelse

Britt Kjellesvik Rage er utdannet som ergoterapeut og har også studert draktskikk og draktkultur ved Universitetet i Bergen og NTNU.
VM i telemarkskjøring 2011

VM i telemarkskjøring 2011 ble arrangert på Gaustablikk skisenter ved Rjukan.
Diamanter varer evig

Handling

Diamanter forsvinner ut av Sør-Afrikas gruver uten å ta veien om de vanlige illegale kanaler. Britisk etterretning blir interessert i å finne ut hvor og hvorfor og setter derfor agent 007 på saken. Etterhvert finner han ut det er hans gamle erkefiende Blofeld (Charles Gray) som står bak. Blofeld hamstrer diamanter for å bruke dem i sin lasersatellitt. Ved hjelp av denne har han tenkt å bringe USA, Sovjet og Kina i kne for selv å kunne bli verdenshersker. Fra sin «festing» ute i havet setter han sin djevelske plan ut i livet. Sammen med den vakre smugleren Tiffany Case (Jill St. John), kaster Bond seg ut i en intens jakt for å stoppe hans vanvittige planer.
Triballi

Triballi  (Τριβαλλοί) var et trakisk–illyrisk folk i Antikken, som bodde i det som i idag er nordvestre Bulgaria.
Synthpop

Synthpop er en musikksjanger som ble utviklet fra bruken av synthesizer, også innen andre sjangre, særlig synth rock. Foruten synthesizer, er også bruken av trommemaskiner vanlig, og disse blir de dominerende instrumentene. Synthpopen fikk sin oppblomstring på 1980-tallet, da disse instrumentene begynte å bli mer tilgjengelige, og kjent gjennom artister som A-ha, Tomboy, Ultravox, Madonna og Kylie Minogue. Den tekniske utviklingen gjorde at en kunne gå fra dyre analoge systemer til mer billige elektroniske systemer.
Andre kjente artister innen sjangeren er Gary Numan, Landscape, Wham!, Culture Club, Duran Duran, Depeche Mode, Devo, Pet Shop Boys, Alphaville og flere andre.
Synthpop blander enkel popmusikk og dens harmonier med for eksempel Kraftwerks innovasjoner. Noen av artistene innen denne sjangeren kan også regnes somNew Wave-artister.
Regionrådet Vest

Regionrådet Vest er et rådgivende og koordinerende organ for øykommunene Askøy, Fjell, Sund og Øygarden vest for Bergen i Hordaland. Regionrådet har som formål å fremme forpliktende intekommunalt samarbeid og utvikling i regionen. Styret utgjøres av kommunenes ordførere, mens rådmennene har møte- og talerett.
Kommunene er også medlemmer av Bergensalliansen og medeiere i næringsutviklingsselskapet Business Region Bergen AS (BRB).
Hicham Bellani

Karriere

Han deltok på 5.000 meter ved Universiaden i 2001, der han kom på 6.-plass. I hans neste universiade, i 2003, fikk han bronse på samme distanse. 
I mai 2004 deltok han ved sitt første VM, da han deltok i VM i friidrett innendørs 2004 i Budapest, på 3000 meter. Tiden 7.53,10 i kvalifiseringen holdt til finaleplass, og i finalen løp han på 8.03,73, som holdt til 9.-plass. Bernard Lagat vant gullet. Senere på året deltok han også ved Sommer-OL 2004, der han kom på 9.-plass på 5.000 meter. I september deltok han på World Athletics Final i Monaco, og endte på 7.-plass.
I 2005 vant han en ny internasjonal medalje, da han vant sølv på 5.000 meter ved Middelhavslekene 2005. Algeriske Ali Saïdi Sief vant løpet på 13.29,94, mens Bellani løp på 13.30,35. 
Bellini deltok ved VM i terrengløp 2006, der Marokko vant bronse i lagkonkurransen. Sammen Adil Kaouch, som også fikk bronse individuelt, Khalid El Aamri og Hamid Ezzine fikk Marokko bronse på kortbane, bak Kenya og Etiopia. Individuelt fikk Bellini 14.-plass. 
Bellini fikk flere internasjonale medaljer i 2009. Ved Middelhavslekene 2009 i juni/juli vant han gull på 10.000 meter, og ved Jeux de la Francophonie i oktober vant han bronse på både 5.000 meter og 10.000 meter.
Saint-Nazaire

Andre verdenskrig

Under felttoget i Frankrike var Saint-Nazaire åsted for den siste evakueringen av britiske styrker fra kontinentet i midten av juni 1940. Etter at Frankrike falt ble byen umiddelbart en viktig marinebase for den tyske Kriegsmarine som bygget et omfattende ubåtbunkeranlegg på stedet, denne bunkeren står fremdeles i dag, siden rivning ville krevd for mye penger. 28. mars 1942 ble tørrdokkene i Saint-Nazaire ødelagt av 611 britiske kommandosoldater under Operasjon Chariot. Dette satte de ut for resten av krigen.
Marinebasen medførte også at Saint-Nazaire ble bombemål for de allierte. I 1943 ble hele byen totalødelagt av allierte bombefly, men med små sivile tap, da sivilbefolkningen var blitt advart i forkant med flyveblader. Etter D-dagen og frigjøringen av Frankrike nektet de tyske styrkene i Saint-Nazaire å overgi seg, og siden de ikke ble sett på som noen trussel ble de bare forbigått og beleiret av de allierte. Den tyske marinebasen ga ikke opp før mai 1945.
Charlottes tryllevev (barnebok)

Charlottes tryllevev (eng. Charlotte's Web) er en amerikansk barnebok fra 1952 skrevet av E. B. White og illustrert av Garth Williams. Boken forteller om grisen Wilbur og hans vennskap med edderkoppen Charlotte. Boken ble svært populær; den regnes som en moderne klassiker i USA, og gleder både barn og voksne. I 2000 oppførte Publishers Weekly boka som den mest solgte barneboka noensinne.

Handling

Boken handler om en gris, Wilbur, som er den minste i kullet blir reddet fra å bli drept av bondedatter Ferns ønske om å beholde ham som en kjæledyr. Fem uker gammel, solgte han til nabolandet bonden Zuckerman, der han ble etter en periode med ensomhet treff showet edderkoppen Charlotte som finner en måte å redde ham fra å bli slaktet.
Cerebral angiografi

Cerebral angiografi er en bildeundersøkelse hvor man går inn med et tynt rør i enten arteria femoralis (lysken) eller arteria radialis (håndleddet), for så å føre dette opp i hjernen for å sjekke om alle blodårene er intakte, samt om det er tilstrekkelig blodgjennomstrømming.
Selve undersøkelsen foregår ved at en operatør står med 3–4 skjermer foran seg hvor vitalia til pasienten, samt bildene som blir tatt, befinner seg. Dette kan gjøres i full narkose, eller så vil pasienten få beroligende medikamenter da det er helt avgjørende at han ligger helt i ro, da bildekvaliteten kan bli dårligere om pasienten beveger seg.

Krav om cerebral angiografi før organdonasjon

Ved organdonasjon fra en avdød person, krever den norske forskriften cerebral angiografi for å dokumentere opphørt blodtilførsel til hjernen før organdonasjon kan komme på tale.
Grand Trianon

Grand Trianon (Store Trianon) er et lystslott i Frankrike. Det ligger i tilknytning til parkkomplekset ved Slottet i Versailles, i samme park som Petit Trianon. Det ble oppført på bestilling av kong Ludvig XIV årene 1687-88. 
Grand Trianon ble ofte benyttet av Ludvig XIV og hans morganatiske hustru madame de Maintenon for private middager og omgang på avstand fra hoffetiketten. Den kongelige slektsgrenen Orléans fikk senere i flere år benytte bygningen. På 1800-tallet ble huset benyttet av Napoleon I og Ludvig Filip. Grand Trianon var stedet for Trianontraktaten i 1920. Det benyttes som gjestehus ved offisiells statsbesøk.
Jill Pole

Jill Pole er en fiktiv person som er en av hovedpersonene i C.S. Lewis' Narniabøker. Hun opptrer i Sølvstolen og Den siste striden.
Hun introduseres i begynnelsen av Sølvstolen, der hun blir venner med Eustace Scrubb. De går i samme klasse og begge gjemmer seg for en gjeng mobbere. Sammen blir de fraktet til Narnia; det er hans andre besøk og hennes første. Sammen med myrvrikkeren Dysterpytt reiser de ut på en ekspedisjon for å finne igjen den forsvunnede prins Rilian. Hun fremstår som en engstelig og ubekvem person, som stadig glemmer ledetrådene som Aslan gir henne. Etterhvert utvikler hun seg, hun overvinner frykten sin, tar ansvar for sine feil og blir en lojal venn for sine to reisekamerater.
I BBC-serien Drømmen om Narnia (1990) blir hun spilt av Camilla Power.
Euchirinae

Utseende

Store (opptil 80 millimeter), ovale, hvelvede skarabider. Det mest påfallende trekket er at forbeina er sterkt forlengede hos de fleste artene, særlig hos hannene. Pronotum er mye bredere enn langt, med sterkt rundede sider, bredest langt bak midten.

Levevis

Hannen bruker sine sterkt forlengede forbein til å skjerme hunnen fra andre hanner.

Utbredelse

Gruppen er hovedsakelig utbredt i Sørøst-Asia, men forekommer så langt vest som Hellas.